Predkladacia správa

 Monitorovacia skupina v gestorstve Ministerstva spravodlivosti Slovenskej republiky vykonala na základe úloh B.2. a B.5. z uznesenia vlády Slovenskej republiky č. 777 z  9. novembra 2009 v zložení so zástupcov Ministerstva financií SR, Ministerstva zdravotníctva SR, Daňového riaditeľstva SR, Sociálnej poisťovne                 a Všeobecnej zdravotnej poisťovne monitorovaciu činnosť s cieľom preferovať riešenie platobnej neschopnosti hospodárskych subjektov využitím inštitútu reštrukturalizácie tak, ako jej bolo uložené v bode B.2. vyššie spomínanej úlohy vlády SR.

 O výsledku monitorovacej činnosti monitorovacia skupina predkladá vláde SR v zmysle bodu B.5. vyššie citovaných úloh štvrťročnú informáciu obsahujúcu odpočet prijatých opatrení na splnenie uloženej úlohy v rámci kompetencií jednotlivých členov monitorovacej skupiny a monitorovacej skupiny ako celku, a taktiež náčrt ďalšej činnosti monitorovacej skupiny.
Predložený materiál nemá finančný, ekonomický, a environmentálny vplyv, vplyv na zamestnanosť, podnikateľské prostredie a štátny rozpočet.

Vzhľadom na to, že sa jedná o materiál nelegislatívnej a nekoncepčnej povahy, ktorý nezasahuje do pôsobnosti iných orgánov verejnej moci a ani z neho nevyplývajú týmto orgánom nijaké úlohy a predkladá sa na informatívne účely, nemá tento materiál dopad na štátny rozpočet, rozpočet obcí a rozpočty vyšších územných celkov.

